Държавен вестник, бр. 39, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  39
3.1.2. Вискозитетът на маслата за механични­
те движещи части съответства на предписанията 
на производителя на превозното средство.
3.1.3. Осветлението, светлинната сигнализа­
ция и допълнителните устройства са изключени 
с изключение на тези, необходими за изпит­
ването и обичайната дневна експлоатация на 
превозното средство.
3.1.4. Всички налични системи за съхраня­
ване на енергия, които не служат за задвиж­
ване на превозното средство, са заредени до 
тяхната максимална степен, предписана от 
производителя.
3.1.5. Когато батериите се експлоатират при 
температура, по-висока от тази на околната 
среда, операторът следва процедурата, предпи­
сана от производителя на превозното средство, 
за поддържане на температурата на батерията 
в нормалния работен диапазон.
Представител на производителя трябва да 
е в готовност да удостовери, че системата за 
контрол на температурата на батерията не е 
изключена или с намалена функционалност.
3.1.6. В рамките на 7 дни преди изпитването 
превозното средство трябва да измине най-мал­
ко 300 km с батериите, които са монтирани в 
изпитваното превозно средство.
3.2. Климатични условия
За изпитвания, които се провеждат на от­
крито, температурата на околната среда трябва 
да е между 5 °С и 32 °С. Изпитванията на 
закрито се извършват при температура между 
20 °С и 30 °С.
4. Работни режими
Методът на изпитване включва следните 
етапи:
а) първоначално зареждане на батерията;
б) прилагане на цикъла и измерване на 
пробега в електрически режим на задвижване.
Ако между етапите е необходимо превозното 
средство да се предвижи, то се избутва към 
следващата зона за изпитване (без регенера­
тивно презареждане).
4.1. Първоначално зареждане на батерията
Зареждането на батерията се състои от 
следните процедури:
Забележка. „Първоначално зареждане на 
батерията“ е първото зареждане на батерията 
при получаването на превозното средство.
В случай на няколко комбинирани изпит­
вания или измервания, провеждани после­
дователно, първото извършено зареждане е 
„първоначално зареждане на батерията“, а 
следващото може да се извърши съгласно 
процедурата за „стандартно нощно зареждане“ 
(описана в т. 4.1.2.1).
4.1.1. Разреждане на батерията
4.1.1.1. За хибридни електрически превозни 
средства с външно зареждане (OVC ХЕПС) 
без превключвател на работния режим произ­
водителят предоставя средства за извършване 
на измерването с превозно средство, работещо 
в изцяло електрически работен режим. Проце­
дурата започва с разреждане на устройството 
за съхраняване на електрическа енергия на 
превозното средство по време на движение:
а) с постоянна скорост от 50 km/h до за­
действане на консумиращия гориво двигател 
на ХЕПС, или
б) ако превозното средство не може да 
достигне постоянна скорост от 50 km/h без 
задействане на консумиращия гориво двигател, 
скоростта се намалява до достигане на по-ниска 
постоянна скорост, при която консумиращият 
гориво двигател не се задейства за определено 
време/разстояние (определя се между техниче­
ската служба и производителя), или
в) по препоръки на производителя.
Консумиращият гориво двигател се из­
ключва в рамките на 10 s от автоматичното 
му задействане.
4.1.1.2. За хибридни електрически превозни 
средства с външно зареждане (OVC ХЕПС) с 
превключвател на работния режим:
4.1.1.2.1. Ако в превозното средство е пред­
виден изцяло електрически режим на задвиж­
ване, процедурата започва с разреждане на 
устройството за съхраняване на електрическа 
енергия на превозното средство по време на 
движение с превключвател в положение за 
изцяло електрически режим при постоянна 
скорост от 70 % ± 5 % от максималната ско­
рост на превозното средство за 30 минути. 
Спирането на разреждането се извършва при 
една от следните ситуации:
а) когато превозното средство не може да 
се движи с 65 % от максималната скорост за 
30 min, или
б) когато стандартните бордови уреди подадат 
индикация на водача за спиране на превозното 
средство, или
в) след изминаване на разстояние от 100 km.
4.1.1.2.2. Ако в превозното средство не е 
предвиден изцяло електрически режим на зад­
вижване, производителят предоставя средства 
за извършване на измерването с превозно 
средство, работещо в изцяло електрически 
режим на задвижване. Разреждането на ус­
тройството за съхраняване на електрическа 
енергия се извършва по време на движение 
на превозното средство:
а) с постоянна скорост от 50 km/h до за­
действане на консумиращия гориво двигател 
на ХЕПС, или
б) ако превозното средство не може да 
достигне постоянна скорост от 50 km/h без 
задействане на консумиращия гориво двигател, 
скоростта се намалява до достигане на по-ниска 
постоянна скорост, при която консумиращият 
гориво двигател не се задейства за определено 
време/разстояние (определя се между техниче­
ската служба и производителя), или
в) по препоръки на производителя.
Консумиращият гориво двигател се из­
ключва в рамките на 10 s от автоматичното 
му задействане.
4.1.2. Прилагане на стандартно нощно за­
реждане
За хибридни електрически превозни средства 
с външно зареждане (OVC ХЕПС) устройство­
то за съхраняване на електрическа енергия се 
зарежда съгласно следната процедура: